Jealousy, Jealousy

«Jealousy, Jealousy», երգ՝ գրված ամերիկացի երգչուհի և երգերի հեղինակ Օլիվիա Ռոդրիգոյի կողմից։ Սա նրա «Sour» ստուդիական ալբոմի 9-րդ երգն է, որը թողարկվել է 2021 թվականի մայիսի 21-ին «Geffen Records» լեյբլի հետ միասին։ երգը գրել են Ռոդրիգոն և Դեն Նիգրոն, իսկ պրոդյուսերն է Նիգրոն։

Նախապատմություն 
2021 թվականի ապրիլի 13-ին Օլիվիա Ռոդրիգոն սոցիալական ցանցերում հրապարակել է «Sour» ալբոմի ամբողջական երգացանկը, մատնանշելով «Jealousy, Jealousy»-ին՝ որպես ալբոմի 9-րդ երգ, որը թողարկվելու էր 2021 թվականի մայիսի 21-ին։ 2021 թվականի մայիսի 19-ին «Nylon» ամսագրին տված հարցազրույցում Ռոդրիգոն ասաց, որ «Jealousy, Jealousy»-ին ալբոմի համար ձայնագրած առաջին երգերից էր, և, որ դրա գրելու ժամանակ նա շատ տարված էր սոցիալական կայքերով` ասելով, որ նա չէր զգում, որ իր կյանքն ավելի խորն էր, քան Ինստագրամը։ Ռոդրիգոն ընդգծել է նաև «Jealousy, Jealousy»-ի ձայնային կոմպոնենտի «Sour»-ում ընդգրկվելու հիմնական պատճառը՝ նշելով երգի կամուրջում դաշնամուրային տարրը որպես գալարուն, ատոնալ և քաոսային։

Երգը նկարագրվել է որպես «The Kills» ռոք խմբի ոճով գալարուն և ալտերնատիվ ռոքի պոռթկում՝ «քաջ բասային մասերով և ռոյալով»։ Փոլ Լարիշը գրել է, որ երգչուհին հասկանում է սոցիալական կայքերի անվերջանալի, թունավոր շրջապտույտը. «Գոյություն չունեցող հոգեկան մրցակցության մեջ անծանոթները դառնում են խաղային տարրեր նրա համար, թե ով կկարողանա կյանքը բարելավել կայքում, և Ռոդրիգոն չի կարողանում դադարել խաղալ։ Նա գիտի, որ ամենն անիրական է, բայց դա չի նշանակում, որ նա պատրաստ է պարտվել»։

Արձագանքներ 
«Pitchfork» հրատարակչությունից Օլիվիա Հորնը «Jealousy, Jealousy»-ին համարել է «Sour»-ը աշխուժացնող երգերից մեկը, համեմատելով այն, որ նա նկարագրել է այն որպես «ալտերնատիվ ռոքի պոռթկում»։ Insider-ի համար նախատեսված հոդվածում Քալլի Ալհրիմն նշել է, որ «Jealousy, Jealousy»-ի վրա կամուրջը ալբոմի 3 լավագույններից էր՝ «Drivers License»-ի և «Deja Vu»-ի շարքերում, ասելով, որ նա «ալեկոծվում և թրթռում է, ինչպես օվկիանոսը, հիստերիկա սարքում»։ Քորթնի Լարոկկան հայտարարել է, որ «Jealousy, Jealousy»-ի վրա ազդել են Ֆիոնա Էփլը և Լորդը, գրելով, որ «կամուրջի վրայի ալտերնատիվ դաշնամուրը կարելի էր միանգամից վերցնել 90-ականներից», իսկ կրկներգը հնչում է Լորդի մինի-ալբոմ «The Love Club»-ի տներին նման։ Քրիս Դևիլը՝ «Stereogum»-ից, երգը համարել է «արտահայտումը անընդհատ համեմատության և իր նկատմամբ համընդհանուր ատելության՝ բնորոշ սոցիալական կայքերի դարաշրջանում հասունացմանը», ենթադրելով, որ «Jealousy, Jealousy»-ին սկսվում է Բիլի Այլիշի ոճով, սակայն դառնում է նման 90-ականների կոշտ փոփ ռքին»։

Առևտրային գործունեություն 
«Jealousy, Jealousy» հայտնվել է «Billboard Hot 100»-ի 24-րդ տողում, «Global 200»-ի 19-չդ տողում և մտել է Ավստրալիայի և Կանադայի թոփ- 40

Ձայնագրության անդամները 
Ըստ «Sour» ալբոմի նշումների։
 Օլիվիա Ռոդրիգո — վոկալ, բեք վոկալ, հեղինակ
 Դեն Նիգրո — հեղինակ, բեք վոկալ, պրոդյոսերություն, ձայնագրում, ակուստիկ կիթառ, բաս, դաշնամուր, հարվածայինի ծրագրավորում, էլեկտրակիթառ, սինթեզատոր
 Jam City — լրացուցիչ պրոդյուսերություն, հարվածայինի ծրագրավորում, սինթեզատոր
 Քեյսի Սմիթ — հեղինակ
 Դեն Վիաֆոր — ձայնային ինժեներ
 Քրիս Քայշ — հարվածայինի ծրագրավորում
 Ժասմին Չեն — հարվածայինի ծրագրավորում

Չարթեր

Ծանոթագրություններ

Արտաքին հղումներ 
 

Երգեր այբբենական կարգով
Օլիվիա Ռոդրիգոյի երգեր